Slagteriarbejdere på Aalestrup Kreaturslagteri har nedlagt arbejdet. De kræver at direktøren trækker mundtlig advarsel til tillidsmanden tilbage.

12 slagteriarbejdere på Aalestrup Kreaturslagteri har siden i torsdags haft nedlagt arbejdet. Det skriver Fødevareforbundet NNF på deres hjemmeside. Sagen drejer sig om, at tillidsrepræsentant Sander Østergaard har fået en mundtlig advarsel af slagteriets ejer, Lars Andersen. Tillidsrepræsentanten forlod sin plads i slagtekæden for at snakke med personalet på kontoret om mulige fejl i lønsedlerne. Slagteriarbejderne mødes på mandag for at beslutte om arbejdsnedlæggelsen skal fortsætte.